तुलसाको कीर्तिमान
नेपाली धाविका तुलसा खत्रीले महिला ४०० मिटर दौडमा राष्ट्रिय कीर्तिमान कायम गरेकी छन् । चीनको वुहानमा भइरहेको सातौं सीआईएसएम मिलिटरी खेलकुदअन्तर्गत मंगलबार तुलसाले एथलेटिक्सको उक्त इभेन्टमा कीर्तिमान बनाएकी हुन् । उनले ५९.५७ सेकेन्डमा दौड पूरा गर्दै कीर्तिमान बनाइन् ।
काठमाडौँ — नेपाली धाविका तुलसा खत्रीले महिला ४०० मिटर दौडमा राष्ट्रिय कीर्तिमान कायम गरेकी छन् । चीनको वुहानमा भइरहेको सातौं सीआईएसएम मिलिटरी खेलकुदअन्तर्गत मंगलबार तुलसाले एथलेटिक्सको उक्त इभेन्टमा कीर्तिमान बनाएकी हुन् । उनले ५९.५७ सेकेन्डमा दौड पूरा गर्दै कीर्तिमान बनाइन् ।तुलसाले सन् २०१० मा प्रमिला रिजालले राखेको कीर्तिमान उछिनेकी हुन् । प्रमिलाले उक्त दौड ५९.९० सेकेन्डमा पूरा गरेकी थिइन् । १६ प्रतिस्पर्धीमा बहराइनकी सलवा नासेरले ५०.१५ सेकेन्डबाट स्वर्ण पदक जितिन् ।महिला १०० मिटर दौडमा नेपालकी सरस्वती चौधरीले आफ्नो प्रदर्शनमा सुधार गरेकी छन् । उनले १२ दशमलब ६६ सेकेन्डमा दौड पूरा गरिन् । गत सेप्टेम्बर अन्तिम साता कतारको दोहामा सम्पन्न विश्व एथलेटिक्स च्याम्पियनसिपमा राखेको टाइमिङ उछिनेकी हुन् । विश्व च्याम्पियनसिपको हिटमा १२.७२ सेकेन्डमा दौड पूरा गरेकी थिइन् । महिला बक्सिङमा पुनम रावलले उत्तर कोरियाली प्रतिद्वन्द्वी चोइ हेइ सङसँग कडा प्रतिस्पर्धा गर्दै अंकका आधारमा ५–० ले पराजित भइन् । उनले ६० केजीमुनि लाइटवेटको क्वाटरफाइनल खेलेकी थिइन् ।